РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/219-19

19. септембар 2019. године

Б е о г р а д

ЗАПИСНИК

46. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,

ТУРИЗАМ И ЕНЕРГЕТИКУ, ОДРЖАНЕ 19. СЕПТЕМБРА 2019. ГОДИНЕ

 Седница је почела у 14 часова и 5 минута.

 Седницом је председавала Снежана Б. Петровић, председник Одбора.

 Поред председника, седници су присуствовали чланови Одбора: Александра Томић, заменик председника Одбора, Студенка Ковачевић, Станислава Јаношевић, Зоран Бојанић, Горица Гајић, Јелена Мијатовић и Ана Чарапић.

 Седници су присуствовали и Снежана Пауновић (заменик одсутног члана Одбора Новице Тончева), Наташа Ст. Јовановић (заменик одсутног члана Одбора Снежане Р. Петровић) и Владимир Ђурић (заменик одсутног члана Одбора Александра Стевановића).

 Седници нису присуствовали чланови Одбора: Војислав Вујуић, Владимир Маринковић, Томислав Љубеновић, Дејан Николић, Иван Костић и Здравко Станковић, нити њихови заменици.

 На предлог председника, Одбор је једногласно утврдио следећи

Д н е в н и р е д

1. Одређивање Радне групе за утврђивање испуњености услова учесника јавног конкурса за избор органа Комисије за заштиту конкуренције.

 Пре преласка на дневни ред, Одбор је већином гласова усвојио записнике 42, 43, 44. и 45. седнице Одбора.

Прва тачка дневног реда - **Одређивање Радне групе за утврђивање испуњености услова учесника јавног конкурса за избор органа Комисије за заштиту конкуренције.**

 Председник Одбора је подсетила да је госпођа Маја Гојковић, председник Народне скупштине, огласила Јавни конкурс за избор председника и три члана Савета Комисије за заштиту конкуренције. Конкурс је објављен у „Службеном гласнику Републике Србије“, број 49 од 8. јула 2019. године, на интернет страници Народне скупштине такође 8. јула, а у дневном листу „Политика“ објављен је 10. јула. Служба Народне скупштине је примила 26 пријава на конкурс. Једна пријава је повучена данас. Да би се Одбор што квалитетније припремио за разговор са учесницима јавног конкурса, предложила је да радна група од три члана Одбора прегледа оригиналну документацију добијену од стране учесника јавног конкурса, утврди ко од учесника јавног конкурса испуњава критеријуме и услове из Закона о заштити конкуренције и оглашеног јавног конкурса и поднесе извештај Одбору са предлогом закључка.

 Одбор је једногласно прихватио предлог председника да се образује Радна група за утврђивање испуњености услова учесника јавног конкурса за избор органа Комисије за заштиту конкуренције, у саставу: проф. др Александра Томић, председник, и Горица Гајић и проф. др Владимир Маринковић, чланови Радне групе.

Седница је закључена у 14 часова и 14 минута.

 Седница је преношена у live stream-у и тонски снимана, а видео запис се налази на интернет страници Народне скупштине.

 СЕКРЕТАР ПРЕДСЕДНИК

 Александра Балаћ Снежана Б. Петровић